Ülo Langel

**Ülo Langel** (sündinud 2. märtsil 1951 Tartus) on Eesti ja Rootsi biokeemik, Eesti Teaduste Akadeemia välisliige (alates 2015), Tartu Ülikooli ja Stockholmi Ülikooli emeriitprofessor.

## Elukäik

1969. aastal lõpetas Ülo Langel Tartu 7. Keskkooli ja 1974. aastal Tartu Riikliku Ülikooli keemiaosakonna. Aspirantuurile aastatel 1976–1980 järgnes keemiakandidaadi kraadi kaitsmine 1980. aastal Eesti TA Keemia Instituudi juures. Kandidaaditöö teema oli „Butürüülkolinesteraasi struktuur-aktiivsussõltuvused”. Doktorikraadi kaitses ta 1993. aastal teemal „Galaniin ja galaniini antagonistid” (Stockholmi Ülikool/Tartu Ülikool). Mõlemad teemad on seotud neurotransmissiooni keemiliste mehhanismidega. Professorikutse sai Stockholmi Ülikoolis 2001. aastal (Neurokeemia Instituut, Neurokeemia ja Molekulaarse neurobioloogia professor, oli samas Neurokeemia Instituudi juhataja 2005–2013) ja Tartu Ülikoolis 2007. aastal (loodus- ja tehnoloogiateaduskond, Tartu Ülikooli Tehnoloogiainstituut).

Ülo Langeli tegevus on läbi aegade olnud seotud Tartu Ülikooliga, kus ta 1974. aastal asus tööle orgaanilise keemia kateedri nooremteadurina. Pärast aspirantuuri töötas alates 1980. aastast arstiteaduskonna biokeemia kateedri vanemõpetajana, aastatel 1983–1989 oli samas dotsent. Aastatel 1987–2001 töötas Stockholmi Ülikoolis külalisteaduri, teaduri ja dotsendina. Aastatel 2000–2001 töötas Scripps Uurimisinstituudis dotsendina (La Jolla, CA, USA), hiljem samas külalisprofessorina.

2015. aastal valiti ta Eesti Teaduste Akadeemia liikmeks loodusteaduste alal. Ta kuulub akadeemia bioloogia-, geoloogia- ja keemia osakonda. Langel oli Tallinna Ülikooli nõukogu liige 2019–2022 ja on Tallinna Tehnikaülikooli nõukogu liige alates 2025. aastast.

## Teadustöö

Ülo Langeli teadustöö peamised valdkonnad on olnud retseptorligandide süntees, struktuur-aktiivsussõltuvused ja bioaktiivsuse kvantitatiivne iseloomustamine, ligandide toimemehhanismid G-valkudega seotud retseptoritega, ensüümkatalüüsi kineetika ja mehhanismid ning molekulaarne äratundmine ensüümkatalüüsil ja retseptorite sidumisel. Viimasel 30 aastal on tema töö sisuks olnud süstikpeptiidide (CPP) uurimine ravimiarenduseks, kus ta on olnud nende peptiidide uurimise üks teerajajaid.

Ta on olnud 53 doktoritöö ja kümnete magistritööde juhendajaks, avaldanud ligi 500 teadusartiklit. Ta on 23 patenditaotluse kaasautor.

## Liikmesus

Ülo Langel on Euroopa Peptiidiühingu,  Rahvusvahelise Neuropeptiidide Ühingu, Kuningliku Biokeemia Seltsi, Academia Europaea (2013) ja Eesti Biokeemia Seltsi liige.

## Raamatud

10 toimetatud raamatu ja monograafia autor.
* Cell Penetrating Peptides. Processes and Applications, Ü.Langel, Editor, CRC Press, Boca Raton, London, New York, Washington, D.C., 2002
* Cell-Penetrating Peptides, 2nd Edition, CRC Press, Ed. Langel,Ü., Boca Raton, London, New York, Washington, D.C., 2006.
* Ü. Langel, B. Cravatt, A. Gräslund, G. von Heijne, T.Land, S.Niessen, and M.Zorko (2010) Introduction to peptides and proteins, CRC Press, Taylor and Francis Group, Boca Raton, London, New York, ISBN : 978-1-4200-6412-4.
* Langel, Ü., Ed. (2011) Cell-Penetrating Peptides. Methods and Protocols. Methods in Molecular Biology, Humana Press, Springer Nature, vol. 683, ISBN: 978-1-60761-918-5. Hinakeelne väljaanne 2016.
* Langel, Ü., Ed. (2011) Cell-Penetrating Peptides. Methods and Protocols. Methods in Molecular Biology, Humana Press, Springer Nature, vol. 683, ISBN-10: 7519200930. Publisher: World Book Publishing Xi'an Co.. Ltd.
* Langel, Ü., Ed. (2015) Cell-Penetrating Peptides. Methods and Protocols. Second Edition. Methods in Molecular Biology, Humana Press, Springer Nature, vol. 1324, ISBN : 978-1-4939-2806-4.
* Langel, Ü. (2019) CPP, Cell-Penetrating Peptides, Humana Press, Springer Nature, Singapore Pte Ltd., ISBN : 978-981-13-8747-0.
* Langel, Ü., Ed. (2022) Cell-penetrating peptides. Methods and protocols, Methods in Molecular Biology, 2383, 3rd ed., Űlo Langel, Editor, ISSN 1064-3745, ISSN 1940-6029 (electronic), , Humana Press, Springer Nature.
* Langel, Ü. (2023) CPP, Cell-Penetrating Peptides, second edition. Humana Press, Springer Nature, Singapore Pte Ltd., ;  (eBook); 
* Langel, Ü. Ed. (2025) Cancer-Targeted Drug Delivery, Methods in Pharmacology and Toxicology. Humana Prerss, Springer Nature. ISSN 1557-2153ISSN 1940-6053 (electronic) ISBN 978-1-0716-4373-0ISBN 978-1-0716-4374-7 (eBook) 

## Tunnustus
* 2001 Valgetähe IV klassi teenetemärk
* 2002    Ljubljana Ülikooli Arstiteaduskond, aukülalisprofessor (Sloveenia)
* 2006    Adjunct Professor, Dept. Molecular and Integrative Neurosciences, The Scripps Research Institute, La Jolla, CA, USA         
* 2009    Eesti Vabariigi teaduspreemia
* 2013    Academia Europaea liige
* 2015    Team Prize Winner for the NIH Single Cell Analysis Challenge, NIH, USA
* 2015    Eesti TA välisliige
* 2020    Tartu Ülikooli medal 
* 2023–2025      Research.com Biology and Biochemistry in Sweden Leader Award
* 2024 ScholarGPS world ranking in two areas – “cell penetrating peptides” (world no. 1) and “peptide” (world no. 13).

2023. aastal anti tema austamiseks välja kogumik: Current State of the Field of Cell-Penetrating Peptides as an Honorific Issue for Professor Ülo Langel (2024), Eds. Prisca Boisguérin, Sébastien Deshayes, A special issue of Pharmaceutics (ISSN 1999-4923),  issues/Honorific Issue Professor Ulo Langel.  (PDF), doi.org/10.3390/books978-3-7258-1257-8. MDP

## Patendid ja firmad

Langel on kaasautor 23s patenditaotluses.

Langel on asutajaliige reas väikefirmades: Vulpes (Eesti), CEPEP (Rootsi), CEPEP Eesti (Eesti), Orexo (Rootsi), PepFex (Rootsi), SelfDiagnostics (Eesti), GlassPearl (Eesti). 

## Välislingid
* Ülo Langel Teaduste Akadeemia kodulehel
* Ülo Langel Eesti Teadusinfosüsteemis